संगमा ने बताया कि हमारे पास बहुमत था। इसलिए राज्यपाल ने हमें आमंत्रित किया। गत शनिवार को आए नतीजे में मेघालय के त्रिशंकु परिणाम आए थे। 10 साल से राज्य में सत्तारूढ़ कांग्रेस सबसे बड़े दल के रूप में उभरी थी, लेकिन बहुमत से 10 सीटें कम होने से सत्ता से वंचित रह गई। कांग्रेस के तीन वरिष्ठ नेताओं कमलनाथ, अहमद पटेल और सीपी जोशी ने चुनाव परिणाम आने के कुछ देर बाद ही राज्यपाल से मिलकर सरकार बनाने का दावा पेश किया था लेकिन कांग्रेस सरकार बनाने लायक विधायकों का समर्थन जुटाने में नाकाम रही। कॉनराड संगमा पूर्व लोकसभा अध्यक्ष पीए संगमा के छोटे बेटे हैं।